Museo 'e Capemonte

'O Museo 'e Capemonte se trova int'â via Miano 1 a Napule (Italia) int'ô vuosco ca purta 'o stesso nomme.

'O museo cumprenne opere 'e: Giovanni Bellini, Sandro Botticelli, Caravaggio,  Annibale Carracci, Artemisia Gentileschi, Francisco Goya, Simone Martini, Masaccio, Tiziano, ecc.

 'A storia 
Ll' opere ca stanno dinte a chistu  museo appartenevano, na vota, â famiglia Farnese.

L'origine da famiglia Farnese partene do XIII sieculo, 'o primmo a rummanè dinte 'a storia fuje  Alessandro Farnese (1468-1549) ca  addeventaje papa Paolo III ô 1534. Duranne 'o  puntificato sujo, dette 'e pariente suoje  ncariche 'mpurtante, facenno addeventà 'a  famiglia soja, una de cchiù putente 'e tutta l'Europa.

Uno de nepute do papa, pure isso chiammato Alessandro, addeventaje ricco sfunnato e spennette 'na bbona pparte de denare suoje accattanne tutte opere d'arte, quatre, sculture  e ati cose artistiche.

'A cullezzione d'arte accucchiata de Farnese passaje a Elisabetta Farnese, ca se  sposaje 'o rre Filippo V 'e Spagna 'o 1715, e poo figlio suojo Carlo) ca fuje rre 'e Napule do 1734 'o 1759 e rre 'e Spagna do 1759 'nfì 'a morta soja, 'o 1788 cu nomme 'e Carlo III.
'O 1737 decidette 'e fravecà nu granne palazzo ncoppe a 'na cullina  ncoppe  Napule (Capemonte) pe' nce mettere dinte tutte  l'opere d'arte da famiglia soja, ca po mumento venettero trasferite 'o Museo Reale; 'o palazzo fuje fernute 'o 1836.

'O museo arapette 'o 5 'e maggio do 1957.

'A cullezzione cumprenne: quatre a pitturai, arazzo, armature, statue 'e bronze e purcellane.
'A fabbrica de famose purcellane 'e Capemonte fuje criata da Carlo III  dinte 'o  terreno attuorno 'o Palazzo ô 1743 e  dinte 'o museo nce stanno tutte 'e cchiù belle  purcellane ca fujeno prodotte dinte a chesta fabbrica.

 L'opere cchiú mpurtante 
 Tommaso Masaccio 
 Crucifissione (1426)

 Giovanni Bellini 
 Trasfigurazione 'e Cristo (1490 circa)

 Sandro Botticelli 
 Madonna cu Bambino e duje angele (1468–1469)

 Caravaggio 
 Flagellazione 'e Cristo (1607 – 1608)

 Annibale Carracci 
 'A scelta d'Ercole (1596)

 Artemisia Gentileschi 
 Giuditta ca taglia 'a capa 'a Oloferne (1612-1613)
 San Gennaro dinte a l'anfiteatro 'e Puzzuole (1636-1637)

 Gallaria 'e fotografie 

 Ati pruggette 

 Jonte 'a fore 
 Sito ufficiale do museo

*